ભારત સરકાર દ્રારા સ્માર્ટ સીટી મિશન અંતર્ગત દાહોદને તા. ૨૩/૬/૨૦૧૭ના રોજ સ્માર્ટ સીટી તરીકે ત્રીજા તબકકામાં જાહેર કરવામાં આવ્યુ છે. દાહોદ શહેરને સ્માર્ટ સીટી બનાવવા માટે ભારત સરકાર દ્રારા મંજુર કરવામાં આવેલ જુદા જુદા પ્રોજેકટ ટુંક સમયમાંજ જિલ્લા વહીવટી તંત્ર દ્રારા હાથ ધરવામાં આવશે. જેની વિસ્તૃત જાણકારી માટે સ્માર્ટ સીટી ચેરપર્સન અને જિલ્લા કલેકટરશ્રી વિજય ખરાડીના અધ્યક્ષસ્થાને જિલ્લા સેવા સદનના સરદાર સભાખંડ ખાતે પત્રકાર પરિષદ યોજાઇ હતી.